Gelteklė - Vikipedija

# Gelteklė

### Straipsnis iš Vikipedijos, laisvosios enciklopedijos.

Scorzonera
Valgomoji gelteklė (Scorzonera hispanica)
Mokslinė klasifikacija

Karalystė: | Augalai ( Plantae)
Skyrius: | Magnolijūnai ( Magnoliophyta)
Klasė: | Magnolijainiai ( Magnoliopsida)
Poklasis: | Astražiedžiai ( Asteridae)
Šeima: | Astriniai ( Asteraceae)
Gentis: | Gelteklė ( Scorzonera)

Gelteklė (lot. Scorzonera, vok. Schwarzwurzeln) - astrinių (Asteraceae) šeimos augalų gentis. Genties pavadinimas iš italų k. žodžių scorza - žievė, nera - juodas; augalo šaknų paviršius juodas. Žoliniai augalai su pieniškomis sultimis. Šaknys įvairios formos, kartais gumbuotos, sustorėjusios. Graižai pavieniai ant ilgų graižkočių. Vainikėlis geltonas.

Gentyje yra apie 170 rūšių, paplitusių Eurazijoje ir Šiaurės Afrikoje. Lietuvoje auga dvi rūšys:

- Valgomoji gelteklė (Scorzonera hispanica). Labai retai auginama. Šaknys vartojamos vaistams, maistui ir kaip kavos surogatas. Šaknys dar vadinamos juodosiomis šaknimis. Lapais maitinami šilkverpio vikšrai. Manoma, kad iš pradžių augalą imta auginti Ispanijoje kaip vaistinį nuo gyvačių įkandimo, nervų ir kitų ligų. Išvesta daug kultūrinių veislių. Pav.
- Pušyninė gelteklė (Scorzonera humilis). Lietuvoje gana dažna. Vartojama kaip vaistažolė.

Gelteklės šaknys
Rodomas puslapis "http://lt.wikipedia.org../../../g/e/l/Geltekl%C4%97.html"

Kategorija: Astriniai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Français
- Nederlands